iki C. PLINII HIST. NAT. LIB. XXVn. 



tris solutiones mensesque mulierum sistit. Infunditur 



autem tenesmo. Illinitur et putrescentibus ulcerum. 



Gallidraga, i. 



LXII. Gallidragam vocat Xenocrates leucacantho si- 

 milem, palustrem et spinosam, caule ferulaceo, alto, 

 cui summo capite inhaeret simile ovo. In hoc crescente 

 aestate vermiculos nasci tradunt, quos pyxide conditos 

 adalligari cum pane brachio ad eam partem, qua dens 

 doleat, mireque illico dolorem tolli. Valere non diutius 

 anno , et ita si terram non attigerit. 



Holcus, i. 



LXIII. Holcus in saxis nascitur siccis. Aristas habet 

 in cacumine, tenui culmo : quale hordeum restibile. 

 Hc circa caput alligata, vel circa lacertum, educit e 

 corpore aristas. Quidam ob id aristidam vocant. 



Hyoseris, i. 



LXIV. Hyoseris intubo similis , sed minor, et tactu 

 asperior; vulneribus contusa praeclare medetur. 



